Арцыбіскуп Кандрусевіч перакананы, што без Бога, толькі з дапамогай сацыялогіі, вырашыць праблемы немагчыма. Ён заўважыў, што Касцёл у Беларусі робіць акцэнт менавіта на вертыкальным, а не гарызантальным вымярэнні. Яскравае сведчанне гэтага можна было ўбачыць падчас нядаўняга візіту Папы ў Літву, куды прыехала каля 2 тыс. пілігрымаў з Беларусі, у асноўным моладзь. Іерарх звярнуў увагу на тое, што на сустрэчы з Пантыфікам у Вільнюсе было каля паловы з іх. Большасць, аднак, адправілася ў Каўнас, бо менавіта там была св. Імша.